“በአርሲና ባሌ ዞኖች ደረሱ ስለሚባሉት ግድያዎች እያጣራን ነው” - ሂዩማን ራይትስ ወች
 በመጀመሪያ ደረጃ ኢንተርኔትን ሙሉ ለሙሉ መዘጋቱ ቤተሰብ እርስ በእርስ እንዳይገናኝ ከማድረግ ጀምሮ የተለያዩ ችግሮችን ፈጥሯል። በተለይ ባልተረጋጋ ሁኔታ ውስጥ ተቃውሞዎችና ረብሻዎች በሚካሄዱበት ወቅት ሰዎች መረጃን ማግኘት አለባቸው። በኢትዮጵያ በውይይት መፈታት ያለባቸው ተገቢ የሆኑ ቅሬታዎች እየቀረቡ ነው። ስለዚህ መንግስት ትክክለኛውን መረጃ በወቅቱ ለሰዎች መስጠት መቻል አለበት። ባለፉት ጥቂት ቀናት ውስጥ ያናገርናቸው ሰዎች፣ ኢንተርኔት መዘጋቱና መረጃ አለመኖሩ ለግምታዊ አስተሳሰቦችና ለተዛቡ መረጃዎች እንዳጋለጣቸው ነግረውናል። ስለዚህ መንግስት የዘጋውን ኢንትርኔት ባስቸኳይ መክፈት ይኖርበታል። መረጃ በየትኛውም መንገድ ቢሆን መውጣቱ አይቀርም። ነገር ግን እየሆነ ያለው ትክክለኛና የተጣራ መረጃ ማግኘትን አዳጋች እንዲሆን ማድረግ ነው። መረጃን በማጣራት ረገድ መንግሥትም የድህረ-ገፅ ድርጅቶችም የየራሳቸው ድርሻ አላቸው። በተለይ በኢንተርኔት ዙሪያ ያሉ ባለሙያዎች ችግር ያለባቸውና ግጭት የሚያነሳሱ መረጃዎች ሪፖርት እንዲደረጉ የማድረግ ኃላፊነታቸውን መወጣት አለባቸው። ኅብረተሰቡም ቢሆን በዚህ ጉዳይ ላይ ተሳታፊ መሆን አለበት። ነገር ግን አሁንም ኢንተርኔት ባለመኖሩ ይህን ሀላፊነቱን መወጣት አይችልም። ችግር ያለባቸውን መረጃዎች ስናጣራ አስፈላጊ የሆኑ መረጃዎችንም ጠቅሎ በሚያጠፋ መልኩ መሆን የለበትም። በመጀመሪያ አንድነትን የሚፃረሩ ንግግሮችን ከሚያደርጉ የመንግሥት አካላት ጀምሮ ያልተገቡ መልዕክቶችን የሚያስተላልፉ የተለያዩ መንገዶችን ለማስቆም ኅብረተሰቡ መካከል ሆኖ ይህን የሚከታተል ጠንካራና የተሳሰረ የሲቪክ ማህበረሰብ መገንባት አለበት። ይህን በማስቆም ረገድ ሌላው ትልቅ ኃላፊነት ያለባቸው ደግሞ እንደፌስቡክ ያሉ ኩባንያዎች ናቸው። ፌስቡክ ሀገር ውስጥ ያለውን ሁኔታ የሚከታተሉና የሚረዱ፣ አመፅ የሚያነሳሱ መልእክቶችን ሪፖርት የሚያደርጉ ሰዎች ሊኖሩት ይገባል።  ከመንግሥት ነፃ የሆኑ የኤሌክትሮኒክስ ሚዲያዎች ሞያው የሚጠብቅባቸውን የጋዜጠኝነት ሥነ-ምግባርና ኃላፊነት በአግባቡ መወጣት አለባቸው ብዬ አምናለሁ። ስለዚህ በተለይ በተለያዩ የህብረተሰብ ክፍሎች መካከል አለመግባባቶች ባሉበት በአሁኑ ወቅት፣ ፀብን የሚያነሳሱ መልዕክቶችን ለሚያስተላልፉ ሰዎች የአየር ሰዓት መስጠት የለባቸውም። ነፃ ሚዲያ ቢሆኑም፣ እነሱም የሚሠሩት በተመሳሳይ ያልተረጋጋ ሁኔታ ውስጥ በመሆኑ ሞያዊ ኃላፊነት አለባቸው። አሁን ለዚህ ምላሽ ለመስጠት ይከብደኛል ምክንያቱም ኢንተርኔት በመዘጋቱ ምክንያት ምን እንደተባለ፣ ምን ዓይነት መልዕክት እንደተላለፈ በትክክል መረዳት አልቻልንም። ነገር ግን እንደዚህ ዐይነት አስቸጋሪ ሁኔታዎች ሲፈጠሩም እንኳን በአንድ ጊዜ ሚዲያዎቹን ከመዝጋትና ጋዜጠኞችን ከማሰር ይልቅ መንግሥት ነገሩን በተለየ መልኩ ሊያስተናግድባቸው የሚችሉ ሌሎች መንገዶች ሊኖሩ ይገባል። ኦሮሚያ ውስጥ ኦሮሞ ባልሆኑ ግለሰቦች ንብረት ላይ የደረሰውን ንብረት ስንመዘግብ ቆይተናል። አሁን በተጨማሪ በአርሲና ባሌ ዞኖች ደረሱ ስለሚባሉት ግድያዎች እያጣራን ነው። ባለፈው ዓመት ጥቅምት ላይም ተመሳሳይ ከተሞች ውስጥ በሚኖሩ ኦሮሞ ያልሆኑ ሰዎች ላይ ጥቃት መድረሱን መዝግበን ነበር። ነገር ግን አሁንም የኢንተርኔት መዘጋት የማጣራት ስራችንን እያጓተተው ነው።  እያወራን ያለነው በተለያዩ የገጠር ከተማዎች ላይ ስለተፈፀሙ ጥቃቶች ነው። መጀመሪያ የት ምን እንደተፈጠረ ማወቅ አለብን፣ ከዛ ስልኮች እንደውላለን። አሁን ግን ቀጥታ ስልክ መስመሮችንም ማግኘት እጅግ አስቸጋሪ ነው።  የሰብዓዊ መብት ጥበቃ በዋናነት የመንግስት ኃላፊነት ነው። መንግሥት ወንጀል እንዳይሠራ፣ በየትኛውም የሀገሪቱ ክፍል የሚኖሩ ቁጥራቸው አናሳ የሆኑ ብሄሮች ጥቃት እንዳይደርስባቸው፣ ንብረታቸው እንዳይጠፋ ከለላ መስጠት አለበት። እኛ እንደሰብዓዊ መብት ተከራካሪ ድርጅት፣ በሰብዓዊ መብት መርሆች መሰረት ነው የምንመራው፣ ያ ደግሞ መንግስትን ኃላፊ አርጎ የሚጠይቅ ነው። ደግሜ ማስታወስ የምፈልገው፣ ባለፈው ጥቅምት መንግስት ከበቂ በላይ ሀይል ተጠቅሞ በአምቦ ያደረሰውን የመብት ጥሰትና በብሔሮች መካከል በነበረ ግጭት በዶዶላ የተፈፀሙ ወንጀሎችንና የንብረት ውድመቶችን መዝግበናል። ላቲሺያ፡እኔም አመሰግናለሁ----
 